Bolwetši bja pelo Le tee go mahu a mararo mo lefaseng le hlolwa ke malwetši a pelo le ditšhikamadi. Go kgoga ke ye nngwe ya mabaka a magologolo a kotsi a go hlolega ga malwetši a pelo le ditšhikamadi. Malwetši akhwi a bolaya batho ba go feta milione ka ngwaga ka dinageng tše di hlabologago. Malwetši a pelo le ditšhikamadi ao a amanago le go kgoga, a bolaya batho ba go feta 600 000 ngwaga ka ngwaga dinageng tše di hlabologilego. Go kgoga go dira gore pelo e thebathebe ka lebelwana, go hlatloša kgatelelo ya madi gomme gwa oketša kotsi ya madi a magolo le ditšhikakiši tše di thibanego gomme mafelelong gwa hlola ditlhaselo tša pelo le strouku. Gona go kaone. Bana ba ba epa melete, mme e ka gobatša batho. Lontšeng o be a eya a se a swara selo le ka sente ya lešidi, mola re tseba botsebotse gore moyamahlong a tau o ya a swere serumola le tšhoša. Ausi Mary o tla re ge a gomiša dinao gare ga mpa ya bošego, e be o beputšwe ke nna ya motse. Ge a tsene lontšeng o be a sa phake thoko. Motho wa go ntšha mahlo dinameng le mašapong e be e le yoo. A tseba go selela mpa ya gagwe. Ngwanenyana wa Segopše o be a ka se tsoge a ile a lala ka lenyora goba a bofa mpa ka lenti, kudu ge boMoraka ba sa buša moya go leno lefase. O tla hwetša a bitšwa ka mo le ka fa nke borokgo bja gagwe bo tla pharoga ra bona dikhupamarama ka ge a menne noka gore yo a hwago a hwe gomme wa go phela a phele ka sebe. Banna ba go tšwafa le go ingwaya ba be ba roma yena gore a ba rekele seputla le semetlane. O tla re go ba rekela a boe a swere le galase ya gagwe gobane nnete molomo ge o eja o roga wo mongwe. Kgadi e tla re e dula fase e ntšhe la mohlagare e myemyele gore a goge maikutlo a moromi, a be a re: "keep Change dear, my chocolate!" O tla be a šetše a beile lešago fase kgauswi le Moraka. Moraka a be a mo phaphathe mašago eke o mo phumola lerole, leano e le go ikweša maduledi a mmadibekwane yoo.